smcproject/ml-wiki-sentences huggingface dataset:
ഇയാളുടെയും ചെലവുകൾ നൽകിയത് ഇസ്രായേൽ സർക്കാർ തന്നെയായിരുന്നു.
ഈ വിചാരണയ്ക്ക് വലിയ മാധ്യമശ്രദ്ധ ഇസ്രായേൽ ഉറപ്പുവരുത്തിയിരുന്നു.
അമേരിക്കയിലെ കാപിറ്റൽ സിറ്റീസ് കമ്മ്യൂണിക്കേഷനായിരുന്നു വിചാരണ വിഡിയോയിൽ പകർത്താനും സംപ്രേഷണം ചെയ്യാനുമുള്ള അവകാശം.
ലോകത്തെ പല പ്രമുഖ മാധ്യമങ്ങളും തങ്ങളുടെ മുഖ്യതാളിൽത്തന്നെ വിചാരണയുടെ വിവരങ്ങൾ ചേർക്കാനായി റിപ്പോർട്ടർമാരെ അയയ്ക്കുകയുണ്ടായി..
ഗെറാർഡ് ബേഹർ എന്ന മധ്യജറുസലേമിൽ ഉള്ള ഒരു ഓഡിറ്റോറിയത്തിൽ ആയിരുന്നു വിചാരണ നടന്നത്.
കൊലപാതകശ്രമങ്ങൾ ഉണ്ടാവാതിരിക്കാനായി ഒരു വെടിയുണ്ട ഏൽക്കാത്ത ചില്ലുകൂട്ടിൽ ആയിരുന്നു എയ്‌ക്‌മാനെ ഇരുത്തിയിരുന്നത്.
750 കസേരകളോളം ലഭ്യമായ ഓഡിറ്റോറിയത്തിൽ മാധ്യമപ്രവർത്തകർക്കുവേണ്ടി ക്ലോസ്ഡ് സർക്യൂട്ട് ടെലിവിഷനും ഏർപ്പാടാക്കിയിരുന്നു.
ഇസ്രായേലിലുള്ളവർക്ക് വിചാരണ തൽസമയം കാണാൻ അവസരം ഉണ്ടായപ്പോൾ ഓരോ ദിവസത്തെയും വിചാരണയുടെ വീഡിയോടേപ്പ് പിറ്റേന്ന് സംപ്രേഷണം ചെയ്യാൻ അമേരിക്കയിലേക്ക് വ്യോമമാർഗ്ഗം കൊണ്ടുപോയിരുന്നു.
56 ദിവസങ്ങളിലായി വാദിഭാഗം അവരുടെ കേസ് സമർപ്പിച്ചു.
നൂറുകണക്കിനു രേഖകളും കൂടുതലും ഹോളോകോസ്റ്റിൽ നിന്നും രക്ഷപെട്ടവരായ 112 സാക്ഷികളും ഇവയിൽ ഉണ്ടായിരുന്നു.
എയ്‌ക്‌മാൻ എന്ന ഒരു കുറ്റവാളിയെ വിചാരണ ചെയ്യുക എന്ന ലക്ഷ്യത്തിനുപരിയായി മൊത്തം ഹോളോകോസ്റ്റിനെപ്പറ്റിയുള്ള രേഖകൾ വെളിയിൽ കാണിച്ച് ലോകത്തിനെ മുഴുവൻ അറിയിക്കാൻ ഈ സന്ദർഭം വിനിയോഗിക്കാനുമായിരുന്നു ഹോസ്നറുടെ ലക്ഷ്യം.
വിചാരണതുടങ്ങിക്കൊണ്ടുള്ള ഹോസ്നറുടെ പ്രസംഗം തന്നെ ഇത് വെളിപ്പെടുത്തുന്നതായിരുന്നു.
പ്രതിക്കൂട്ടിൽ നിൽക്കുന്നത് ഒരു വ്യക്തിയല്ല, അത് ഒരു നാസി ഭരണവുമല്ല, മറിച്ച് ചരിത്രത്തിലങ്ങോളം കാലാകാലങ്ങളായി നിലനിൽക്കുന്ന ജൂതവിരോധമാണ്.
എന്നാൽ എയ്‌ക്‌മാനുമായി നേരെ ബന്ധമില്ലാത്ത കാര്യങ്ങളെല്ലാം തടയാനായിരുന്നു പ്രതിഭാഗത്തിന്റെ ശ്രമം, അതിൽ അവർ വിജയിക്കുകയും ചെയ്തു.
യുദ്ധകാലത്തെ രേഖകൾക്കു പുറമേ സാസ്സൻ എയ്‌ക്‌മാനുമായി അർജന്റീനയിൽ നടത്തിയ അഭിമുഖത്തിലെ രേഖകളും തെളിവായി കൊണ്ടുവരികയുണ്ടായി.
എന്നാൽ അതിലെ കൈയെഴുത്തുരേഖകൾ മാത്രമേ തെളിവായി സ്വീകരിക്കപ്പെട്ടുള്ളൂ.
എയ്‌ക്‌മാനെ വിചാരണ ചെയ്ത ജഡ്ജിമാർ ബെഞ്ചമിൻ ഹലെവി , മോഷെ ലൻഡൗ , യിസാക് റാവ വിധിപ്രസ്താവന
വാദിഭാഗം ഹാജരാക്കിയ ചില തെളിവുകൾ പ്രമുഖരായ ചില നാസിനേതാക്കളുടെ കോടതിക്കു വെളിയിൽ വച്ചുള്ള ശബ്ദരേഖകളായിരുന്നു.
എന്നാൽ ഇവരെ എതിർവിസ്താരം ചെയ്യാൻ കോടതിയിൽ ഹാജരാക്കണമെന്ന് പ്രതിഭാഗം ആവശ്യപ്പെട്ടപ്പോൾ, ഏതെങ്കിലും യുദ്ധക്കുറ്റവാളികൾ ഇസ്രായേലിൽ പ്രവേശിക്കുന്നപക്ഷം അവരെ അറസ്റ്റ് ചെയ്യാൻ താൻ ബാധ്യസ്ഥനാണെന്ന് ഹോസ്നർ പറയുകയുണ്ടായി.
കൂട്ടക്കൊലകൾ നടന്ന ചെൽനോ കൂട്ടക്കുരുതിക്കളം , ഓഷ്‌വിറ്റ്‌സ് , ജൂതരെ കൂട്ടത്തോടെ വെടിവച്ചുകൊല്ലുന്നതിനു എയ്‌ക്‌മാൻ സാക്ഷിയായ മിൻസ്ക് എന്നിവിടങ്ങളെല്ലാം എയ്‌ക്‌മാൻ സന്ദർശിച്ചിരുന്നുവെന്ന് തെളിയിക്കാൻ വാദിഭാഗത്തിനായി.
താൻ നാടുകടത്തിയവരെ കൊല്ലാൻ തന്നെയാണ് കൊണ്ടുപോകുന്നതെന്ന് എയ്‌ക്‌മാന് അറിയാമെന്നതിന്റെ തെളിവുകളായിരുന്നു ഇവ.
പ്രതിഭാഗം തങ്ങളുടെ വാദം ആരംഭിച്ചതുതന്നെ ഈ വിചാരണ നിയമവിധേയമല്ലെന്നു പറഞ്ഞുകൊണ്ടാണ്.
അർജന്റീനയിൽ നിന്നും എയ്‌ക്‌മാനെ തട്ടിക്കൊണ്ടുവന്നതുതന്നെ നിയമവിരുദ്ധമാണെന്നും ഇസ്രായേൽ നിയമപ്രകാരം അയാളെ വിചാരണ ചെയ്യാൻ സാധിക്കില്ലെന്നും, ഇനി എങ്ങാൻ വിചാരണ ചെയ്യണമെങ്കിൽത്തന്നെ അതു ജർമനിയുടെ അധികാരാതിർത്തിയിൽ വച്ചുമാത്രമേ സാധിക്കുകയുള്ളു എന്നും സെർവേഷ്യസ് വാദിച്ചു.
എന്നാൽ ഇസ്രായേലിന്റെ പ്രവൃത്തികൾ ഐക്യരാഷ്ട്രസഭ അംഗീകരിച്ചതാണെന്നും എയ്‌ക്‌മാനെതിരെയുള്ള ആരോപണങ്ങൾ പശ്ചിമജർമനിയും അർജന്റീനയും ശരിവച്ചതാണെന്നുമുള്ള വാദിഭാഗത്തിന്റെ വാദങ്ങൾ അംഗീകരിച്ചുകൊണ്ട് പ്രതിഭാഗത്തിന്റെ വാദങ്ങളെ കോടതി തള്ളിക്കളഞ്ഞു.
ദൈർഘ്യമേറിയ നേരിട്ടുള്ള വിചാരണയാണ് തുടർന്ന് നടന്നത്.
യാതൊരു ഭാവഭേദമോ കുറ്റബോധമോ ഇല്ലാതെയാണ് എയ്‌ക്‌മാൻ കാണപ്പെട്ടതെന്ന് നിരീക്ഷകരായ മോഷെ പേൾമാനും ഹന്നാ അരേന്റും അഭിപ്രായപ്പെടുകയുണ്ടായി.
വിചാരണയിൽ ഉടനീളം എയ്‌ക്‌മാൻ വാദിച്ചത് തനിക്ക് മറ്റൊരു മാർഗവുമില്ലായിരുന്നുവെന്നും ഹിറ്റ്‌ലർ പ്രതിജ്ഞ എടുത്തതിനാൽ തനിക്ക് മുകളിൽ നിന്നുമുള്ള ഉത്തരവുകൾ അനുസരിക്കുകയല്ലാതെ മറ്റു മാർഗ്ഗങ്ങൾ ഒന്നുമില്ലായിരുന്നുവെന്നുമാണ്.
ഇതേ വാദങ്ങൾ തന്നെയാണ് നേരത്തെ പലരും ന്യൂറംബർഗ് വിചാരണവേളയിലും ഉയർത്തിയത്.
ഒരു തീരുമാനങ്ങളും താനല്ല എടുത്തതെന്നും അവ മുള്ളറും , ഹെയ്‌ഡ്രിക്കും , ഹിംലറും , ആത്യന്തികമായി ഹിറ്റ്‌ലറും ആണ് എടുത്തിരുന്നതെന്നുമായിരുന്നു എയ്‌ക്‌മാന്റെ വാദങ്ങൾ.
നാസി ഗവണ്മെന്റിന്റെ തീരുമാനങ്ങൾ വ്യക്തികളുടേതല്ലെന്നും അവ രാജ്യങ്ങളുടെയാണെന്നും സാധാരണ കോടതികളിലൂടെയല്ല അവ തീർപ്പാക്കേണ്ടതെന്നുമായിരുന്നു സെർവെഷ്യസിന്റെ വാദങ്ങൾ.
വാൻസീ കോൺഫറൻസിനേപ്പറ്റിയുള്ള ചോദ്യങ്ങൾക്ക് അതു തീർന്നുകിട്ടിയതിലുള്ള തൃപ്തിയും ആശ്വാസവുമായിരുന്നു തനിക്കെന്നുമായിരുന്നു എയ്‌ക്‌മാൻ പറഞ്ഞത്.
കൂട്ടക്കൊല നടത്താനുള്ള എല്ലാ തീരുമാനങ്ങളും അവിടെ തന്റെ മേലധികാരികളാണ് എടുത്തത്, അതിന്റെ യാതൊന്നും തന്റെ നിയന്ത്രണങ്ങളിൽ ആയിരുന്നില്ല, അതിൽ കുറ്റബോധം തോന്നേണ്ട യാതൊരു കാര്യവും തനിക്കില്ല എന്ന് എയ്‌ക്‌മാൻ വാദിച്ചു..
വിചാരണയുടെ അവസാനദിനത്തിൽ ആൾക്കാരെ നാടുകടത്തിയതിൽ തനിക്ക് കുറ്റബോധമുണ്ടെന്നും എന്നാൽ അതിന്റെ പരിണതഫലത്തിൽ തനിക്ക് കുറ്റബോധമൊന്നും ഇല്ലെന്നായിരുന്നു എയ്‌ക്‌മാൻ പറഞ്ഞത്.
എതിർ വിസ്താരത്തിൽ മുഴുവൻ എയ്‌ക്‌മാനെ, താൻ വ്യക്തിപരമായി കുറ്റക്കാരനാണെന്ന് സമ്മതിപ്പിക്കാനുള്ള ഹോസ്നറുടെ എല്ലാ ശ്രമങ്ങളും വിഫലമായി.
തനിക്ക് ജൂതന്മാരെ ഇഷ്ടമല്ലെന്നും അവരെ എതിരാളികളായാണ് കണ്ടിരുന്നതെന്നും എന്നാൽ ഒരിക്കലും അവരെ ഇല്ലായ്മ ചെയ്യണമെന്നത് താൻ വിചാരിച്ചിട്ടില്ലെന്നും അത്തരമൊരു കാര്യം ന്യായീകരിക്കാനാവാത്തതാണെന്നും എയ്‌ക്‌മാൻ പറഞ്ഞു.
ഞാൻ എന്റെ ശവക്കുഴിയിലേക്ക് പൊട്ടിച്ചിരിച്ചുകൊണ്ടാവും ചാടുക കാരണം എനിക്ക് 50 ലക്ഷം ആൾക്കാർ എന്റെ ബോധത്തിൽ ഉണ്ട് എന്നത് എനിക്ക് അനല്പമായ ആനന്ദം നൽകുന്നതാണ് എന്ന് 1945 -ൽ എയ്‌ക്‌മാൻ പറഞ്ഞതിന് തെളിവ് ഹോസ്നർ ഹാജരാക്കിയപ്പോൾ, താൻ ഉദ്ദ്യേശിച്ചത് ജർമർ സാമ്രാജ്യത്തിന്റെ എതിരാളികൾ ആയ സോവിയറ്റുകാരെ ആണെന്നായിരുന്നു.
പിന്നീട് ജഡ്ജിമാർ ചോദ്യം ചെയ്തപ്പോൾ താൻ ഉദ്ദ്യേശിച്ചത് ജൂതന്മാരെത്തന്നെയായിരുന്നെന്നും, അക്കാലത്തെ തന്റെ കൃത്യമായ അഭിപ്രായമായിരുന്നു അതെന്നും എയ്‌ക്‌മാൻ സമ്മതിക്കുകയുണ്ടായി.
ആഗസ്ത് 14 -ന് വിചാരണ താൽക്കാലികമായി നിർത്തിവയ്ക്കുകയും ഡിസംബർ 12-ന് വിധിപ്രസ്താവം ഉണ്ടാവുകയും ചെയ്തു.
എയ്‌ക്‌മാൻ ആരെയും കൊന്നുവെന്നനിലയിലും കൂട്ടക്കൊലസംഘങ്ങളുടെ പ്രവൃത്തിയെ നിയന്ത്രിച്ചുവെന്ന കാര്യത്തിലും കുറ്റക്കാരനല്ലെന്നു കോടതി വിധിച്ചു.
ജൂതന്മാരെ തെരഞ്ഞുപിടിച്ചതിലും ഭീതിദമായ നിലയിൽ അവരെ തീവണ്ടിയിൽ നിറച്ചതിലും ഉത്തരവാദിയായി എയ്‌ക്‌മാൻ കണക്കാക്കപ്പെട്ടു.
മനുഷ്യത്വത്തിനെതിരെയുള്ള കുറ്റകൃത്യങ്ങൾക്കും യുദ്ധക്കുറ്റങ്ങൾക്കും പോളണ്ടുകാർ, സ്ലൊവാക്യക്കാർ, ജിപ്സികൾ എന്നിവർക്കെതിരെയുള്ള അക്രമങ്ങൾക്കും അയാളെ കുറ്റക്കാരനെന്നു കണ്ടെത്തി.
ന്യൂറംബർഗ് വിചാരണകളിൽ അതിക്രൂരമായസംഘടനകൾ എന്നു വെളിപ്പെട്ട ഗെസ്റ്റപ്പൊ , എസ് ഡി , എസ് എസ്സ് എന്നീ മൂന്നുസംഘടനകളിലും അംഗമായിരുന്നുവെന്നനിലയിലും അയാൾക്കെതിരെ കുറ്റം ചുമത്തി.
ശിക്ഷവിധിക്കുമ്പോൾ എയ്‌ക്‌മാൻ വെറുതേ ആജ്ഞകൾ അനുസരിക്കുക മാത്രമല്ല, നാസികളുടെ ലക്ഷ്യം കൃത്യമായി നടപ്പിലാക്കാൻ മനസ്സുവച്ചയാളും വംശഹത്യ നടപ്പാക്കാനായി പൂർണ്ണമനസ്സോടെ പ്രവർത്തിച്ചയാളും അതിലെ ഒരു പ്രധാനിയും ആണെന്ന് ജഡ്ജിമാർ പറയുകയുണ്ടായി.
1961 ഡിസംബർ 15 -ന് എയ്‌ക്‌മാന് വധശിക്ഷ വിധിച്ചു.
പുനർവിചാരണ അപേക്ഷയും തൂക്കിക്കൊല്ലലും 1961 -ൽ ഇസ്രായേലിലെ ജയിലിൽ അഡോൾഫ് എയ്‌ക്‌മാൻ
ഈ വിധിപ്രസ്താവനയ്ക്കുള്ള ഇസ്രായേലിന്റെ അധികാരത്തെക്കുറിച്ചും വിചാരണയ്ക്ക് ഉപയോഗിച്ച വകുപ്പുകളെക്കുറിച്ചും സെർവേഷ്യസ് പുനർവിചാരണ ആവശ്യപ്പെട്ടു.
1962 മാർച്ച് 22 -നും 29 -നും ഇടയിൽ ഇതിന്റെ വിചാരണ നടന്നു.
ഏപ്രിൽ അവസാനം ഇസ്രായേലിലേക്ക് പറന്നെത്തിയ എയ്‌ക്‌മാന്റെ ഭാര്യ വേര അയാളെ അവസാനമായി കണ്ടു.
മെയ് 29 -ന് ഇസ്രായേൽ സുപ്രീം കോടതി പുനർവിചാരണയ്ക്കുള്ള അപേക്ഷ തള്ളുകയും ജില്ലാകോടതിയുടെ വിധി എല്ലാ കുറ്റങ്ങളിലും ശരിവയ്ക്കുകയും ചെയ്തു.
മാപ്പിനായി ഉടൻതന്നെ എയ്‌ക്‌മാൻ പ്രസിഡണ്ട് യിസാക് ബെൻസ്വിക്ക് അപേക്ഷ നൽകി.
(ഇതെപ്പറ്റിയുള്ള എല്ലാ രേഖകളും കോടതിയിലെ യഥാർത്ഥ രേഖകളും 2016 -ജനുവരി 27 -ന് ഏവർക്കും ലഭ്യമാകുന്ന രീതിയിൽ പുറത്തുവിട്ടിട്ടുണ്ട്. ) ഹ്യൂഗോ ബർഗ്മാൻ , പേൾ ബക്ക് , മർട്ടിൻ ബൂബർ , ഏണസ്റ്റ് സൈമൺ മുതലായ പ്രമുഖർ എയ്‌ക്‌മാനു വേണ്ടി വാദിച്ചു.
പ്രശ്നം പരിഹരിക്കാൻ ബെൻ ഗുറിയോൺ ഒരു പ്രത്യേക കാബിനെറ്റ് യോഗം വിളിച്ചു.
കാബിനെറ്റ് പ്രസിഡണ്ടിനോട് ഇയാൾക്ക് മാപ്പു നൽകാൻ ആവശ്യപ്പെടേണ്ട എന്നു തീരുമാനിച്ചു.
അതോടെ എയ്‌ക്‌മാന്റെ വധശിക്ഷ ജീവപര്യന്തമാക്കാനുള്ള അപേക്ഷ തള്ളപ്പെട്ടു.
മെയ് 31 -ന് രാത്രി 8 മണിക്ക് എയ്‌ക്‌മാനെ ഈ തീരുമാനം അറിയിച്ചു.
അയാളുടെ അവസാനത്തെ ഭക്ഷണം സാധാരണ ജയിലിൽ കിട്ടുന്ന പോലെ ചീസ് , റൊട്ടി , ഒലീവുകൾ , ചായ എന്നിവ തന്നെയായിരുന്നു, കൂടെ അരക്കുപ്പി വൈനും .
1962 മെയ് 31 -ന് അർദ്ധരാത്രിക്ക് അൽപ്പസമയത്തിനുശേഷം എയ്‌ക്‌മാനെ രാംലയിലെ ഒരു ജയിലിൽ തൂക്കിക്കൊന്നു.
വളരെക്കുറച്ച് ഉദ്യോഗസ്ഥർ, നാലു മാധ്യമപ്രവർത്തകർ, ജയിലിൽ ആയിരിക്കുമ്പോൾ എയ്‌ക്‌മാന്റെ ആത്മീയകാര്യങ്ങൾ നോക്കിയിരുന്ന ഒരു പാതിരി എന്നിവരാണ് ആ സമയത്ത് അവിടെ ഉണ്ടായിരുന്നത്.
ഇതായിരുന്നു അയാളുടെ അവസാന വാക്കുകൾ:
ജർമനി നീണാൾ വാഴട്ടേ, അർജന്റീന നീണാൾ വാഴട്ടേ, ആസ്ട്രിയ നീണാൾ വാഴട്ടേ.
ഈ മൂന്നു രാജ്യങ്ങളുമാണ് ഞാൻ ഏറ്റവും കടപ്പെട്ടിരിക്കുന്നതും ഞാൻ ഒരിക്കലും മറക്കില്ലാത്തതും.
എന്റെ ഭാര്യയ്ക്കും, കുടുംബത്തിനും സുഹൃത്തുക്കൾക്കും ആശംസകൾ.
ഞാൻ തയ്യാറായിക്കഴിഞ്ഞു.
എല്ലാ മനുഷ്യരുടെ വിധിയെപ്പോലെ നമ്മൾ താമസമില്ലാതെ എല്ലാവരും സന്ധിക്കും.
ഞാൻ ദൈവത്തിൽ വിശ്വസിച്ചുകൊണ്ട് മരിക്കുന്നു .
വധത്തിനു മണിക്കൂറുകൾക്കുള്ളിൽ എയ്‌ക്‌മാനെ ദഹിപ്പിച്ച് അയാളുടെ ചാരം ഇസ്രായേലി നാവികസേന മധ്യധരണ്യാഴിയിൽ ഇസ്രായേൽ അതിർത്തിക്ക് വെളിയിൽ വിതരണം ചെയ്തു.
വിചാരണയും അതിനുണ്ടായ മാധ്യമശ്രദ്ധയും യുദ്ധകാലത്ത് നടന്ന സംഭവങ്ങൾ വീണ്ടും ജനശ്രദ്ധയിൽ കൊണ്ടുവന്നു.
അതേത്തുടർന്ന് പലരുടെയും ഓർമ്മക്കുറിപ്പുകളും വിദഗ്ദ്ധരുടെ ഗ്രന്ഥങ്ങളും ഹോളോകോസ്റ്റിനെപ്പറ്റി പൊതുജനങ്ങൾക്ക് കൂടുതൽ അറിവ് ഉണ്ടാവാൻ സഹായിച്ചു.
ജർമനിയിൽ വൻമാധ്യമശ്രദ്ധപിടിച്ചുപറ്റിയ വിചാരണമൂലം ഇക്കാര്യങ്ങളെപ്പറ്റിയുള്ള വിവരങ്ങൾ പല വിദ്യാലയങ്ങളും അവരുടെ പാഠപുസ്തകങ്ങളിൽ ഉൾപ്പെടുത്തി.
ഇസ്രായേലിൽ ആവട്ടേ വിചാരണയിൽ നൽകിയ സാക്ഷിമൊഴികൾ ഹോളോകോസ്റ്റിൽ നിന്നും രക്ഷപ്പെട്ടവരുടെ ജീവിതത്തെ അത് എത്ര ഗാഢമായി ബാധിച്ചിരിക്കുന്നുവെന്ന് ഭീകരത എന്തെന്ന് അറിയാതെ വളരുന്ന യുവാക്കൾക്കിടയിൽ വലിയ തോതിൽ സ്വാധീനമുണ്ടാക്കി..
ഹിറ്റ്‌ലർ അധികാരത്തിലേറിയപ്പോൾ ജർമനി വിട്ട രാഷ്ട്രീയ നിരീക്ഷകയും ജൂതവംശജയും മാധ്യമപ്രവർത്തകയുമായ ഹന്നാ അരേന്റ് ആണ് ദി ന്യൂ യോർക്കറിനു വേണ്ടി എയ്‌ക്‌മാന്റെ വിചാരണ റിപ്പോർട്ട് ചെയ്തത്.
എയ്‌ക്‌മാൻ ജറുസലെമിൽ എന്ന അവരുടെ പുസ്തകത്തിൽ എയ്‌ക്‌മാനെ ഒരു നിസ്സംഗനായ പാപി എന്നാണ് അവർ വിശേഷിപ്പിച്ചിരിക്കുന്നത്.
ഒരു സാധാരണക്കാരനായ അയാൾക്ക് മനസ്താപമോ വൈരാഗ്യമോ ഇല്ലായിരുന്നെന്നും അവർ എഴുതുന്നു.
1988 -ലെ തന്റെ പുസ്തകമായ "നീതിയാണ്, പ്രതികാരമല്ല" (Justice, Not Vengeance) എന്നതിൽ വീസന്താൾ ഇങ്ങനെ കുറിക്കുന്നു: ഇപ്പോൾ ലോകത്തിനു മനസ്സിലായി, എങ്ങനെ തന്റെ ഓഫീസിൽ തന്നെയിരുന്ന് ഒരാൾക്ക് ക്രൂരകൃത്യങ്ങൾ ചെയ്യാം എന്ന്.
ലക്ഷക്കണക്കിന് ആൾക്കാരെ കൊല്ലാൻ ഒരാൾ ഭ്രാന്തനോ, മതഭ്രാന്തനോ, ക്രൂരനോ പോലും ആവണമെന്നില്ല, പിന്നെയോ, ഒരു ഭ്രാന്തനെ അന്ധമായി പിന്തുടർന്ന് തന്നിൽ അർപ്പിച്ച ഉത്തരവാദിത്തം നിറവേറ്റുകയേ വേണ്ടൂ.
തന്റെ പിതാവിന് വധശിക്ഷ നൽകിയതിൽ തനിക്ക് പരാതിയില്ലെന്ന് അയാളുടെ പുത്രൻ റിക്കാർഡോ പറയുന്നു.
കൂടാതെ ആജ്ഞ അനുസരിക്കുക മത്രമായിരുന്നു എന്ന തന്റെ പിതാവിന്റെ വാദം അയാൾ ചെയ്ത കുറ്റകൃത്യങ്ങളെ സാധൂകരിക്കാൻ ഉതകുന്നതല്ലെന്നും, പശ്ചാത്താപം തീരെയില്ലാത്ത എയ്‌ക്‌മാന്റെ രീതികൾ കുടുംബത്തിന് ആകെ വിഷമമുണ്ടാക്കിയെന്നും റിക്കാർഡോ പറയുന്നുണ്ട്.
റിക്കാർഡോ ജർമൻ പുരാവസ്തു ഇൻസ്റ്റിറ്റ്യൂട്ടിലെ പുരാവസ്തുവിഭാഗം പ്രൊഫസറാണ്.
അവലംബം സ്രോതസ്സുകൾ {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite news }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite web }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite web }} : Invalid | ref=harv ( help ) {{ cite web }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) ; Unknown parameter | trans_title= ignored ( | trans-title= suggested) ( help ) {{ cite journal }} : Invalid | ref=harv ( help ) ; Unknown parameter | dead-url= ignored ( | url-status= suggested) ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite web }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) CS1 maint: unrecognized language ( link ) {{ cite web }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Cite journal requires | journal= ( help ) {{ cite journal }} : Unknown parameter | agency= ignored ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) പുറത്തേക്കുള്ള കണ്ണികൾ Adolf Eichmann at the United States Holocaust Memorial Museum website " Uncovering the Architect of the Holocaust: The CIA Names File on Adolf Eichmann " at the National Security Archive , George Washington University {{ cite journal }} : Cite journal requires | journal= ( help ) ; Missing pipe in: | title= ( help ) വിചാരണയുമായി ബന്ധപ്പെട്ട കണ്ണികൾ The Trial of Adolf Eichmann: Record of Proceedings Archived 2012-09-19 at the Wayback Machine .
The Eichmann Trial യൂട്യൂബിൽ " With Me Are Six Million Accusers Archived 2017-10-08 at the Wayback Machine . "
എയ്‌ക്‌മാന്റെ വിചാരണയുടെ അമ്പതാം വാർഷികം " The Eichmann Trial: 50 Years After Archived 2016-03-05 at the Wayback Machine . "
: ഇസ്രായേൽ സ്റ്റേറ്റ് ആർകൈവ്സിൽ നിന്നും തെരഞ്ഞെടുത്ത രേഖകൾ " Eichmann Prosecutor Interview: A Conversation with Justice Gabriel Bach, Senior Prosecutor in the Adolf Eichmann Trial " by Frank Tuerkheimer, Professor at the University of Wisconsin Law School "Adolf Eichmann in Israel: Portraits of a Nazi War Criminal", life.time.com
ലുവ പിഴവ് package.lua-ൽ 80 വരിയിൽ : module 'Module:Navbox with collapsible groups/configuration' not found Adolf Eichmann എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അഡ്രിയെൻ കൗട്ടുവാൻ ഇംഗ്ലീഷ് വിലാസം https://ml.wikipedia.org/wiki/Adrienne_Koutouan
ഒരു ഐവേറിയൻ ഹാസ്യനടിയും അഭിനേത്രിയുമാണ് അഡ്രിയൻ അക്കോ അനോംഗ്ബോ കൗടൗൻ (ജനനം 1969).
ചമൻ ജനതയിലെ അംഗമായ കൗടൗൻ അബിദ്‌ജാനിനടുത്തുള്ള അബോബോ മുനിസിപ്പാലിറ്റിയിലെ അബോബോ-ടെ ഗ്രാമത്തിലാണ് ജനിച്ചത്.
അവരുടെ മാതാപിതാക്കൾ ഊഷ്മളമായി സ്വീകരിച്ചില്ലെങ്കിലും കുട്ടിക്കാലം മുതൽ ഒരു നടിയാകാൻ അവർ ആഗ്രഹിച്ചു.
1980-കളിൽ "Fétiche éburnéen" നാടക ട്രൂപ്പിലാണ് അവർ തന്റെ കരിയർ ആരംഭിച്ചത്.
1986-ൽ, ഐവറി കോസ്റ്റ് ബാലെയിലെ മികച്ച നർത്തകിയായി കൗടൗൻ തിരഞ്ഞെടുക്കപ്പെട്ടു.
1998-ൽ ബെൽജിയത്തിലെ നമുർ ഫെസ്റ്റിവലിലെ മികച്ച വനിതാ പ്രകടനം, 1999-ൽ ജോഹന്നാസ്ബർഗിൽ നടന്ന എം-നെറ്റ് ഫെസ്റ്റിവലിലെ മികച്ച വനിതാ പ്രകടനം, 2002-ൽ നൈജീരിയയിൽ നടന്ന പബ്ബാ ഫെസ്റ്റിവലിലെ മികച്ച ആഫ്രിക്കൻ നടി എന്നിവയുൾപ്പെടെ നിരവധി പുരസ്‌കാരങ്ങൾ കൗട്ടൂവാന് ലഭിച്ചിട്ടുണ്ട്.
2006-ൽ, ക്വാൻഡ് ലെസ് എലിഫന്റ്‌സ് സെ ബാറ്റന്റ് എന്ന പരമ്പരയിലെ പ്രകടനത്തിന് ഔഗാഡൗഗൂവിൽ നടന്ന പാനാഫ്രിക്കൻ ഫിലിം ആൻഡ് ടെലിവിഷൻ ഫെസ്റ്റിവലിൽ കൗട്ടൂവാന് ഗോൾഡ് സ്റ്റാൻഡേർഡ് അവാർഡ് ലഭിച്ചു.
ഫൗട്ട് പാസ് ഫാച്ചർ എന്ന പരമ്പരയിലെ റോസാലി എന്ന കഥാപാത്രത്തിലൂടെ അവർ ഐവറി കോസ്റ്റിൽ അറിയപ്പെടുന്നു.
2008-ൽ, അഹമ്മദ് സൗനെയ്‌ക്കൊപ്പം ഡോ. ​​ബോറിസിൽ ഇൻഫിർമിയർ അന്റോനെറ്റ് എന്ന കഥാപാത്രമായി കൗട്ടൂവൻ അഭിനയിച്ചു.
2019 ഏപ്രിൽ 14-ന്, ഒരു അഭിനേത്രിയെന്ന നിലയിൽ തന്റെ 30-ാം വർഷത്തിനുള്ള ഒരു ചടങ്ങിൽ ഗവൺമെന്റിൽ നിന്ന് നിരവധി ബഹുമതികൾ ഏറ്റുവാങ്ങി കൗടൗനെ ആദരിച്ചു.
സാംസ്കാരിക മന്ത്രാലയത്തിന്റെയും ഫ്രാങ്കോഫോണിയുടെയും ഓർഡർ ഓഫ് കൾച്ചറൽ മെറിറ്റിൽ അവർ ഓഫീസർ റാങ്ക് നേടി.
ഒരു കത്തോലിക്കാ ഭക്തയായ കൗടൗനും അവരുടെ ബഹുമാനാർത്ഥം കുർബാന നടത്തിയിരുന്നു.
അവലംബം പുറംകണ്ണികൾ Adrienne Koutouan at the Internet Movie Database
അഡ്വാണിയുടെ ആദ്യ രഥയാത്ര ഇംഗ്ലീഷ് വിലാസം https://ml.wikipedia.org/wiki/Advani%27s_First_Rath_Yathra എൽ.കെ. അധ്വാനി
അയോദ്ധ്യയിൽ ബാബറി മസ്ജിദിന്റെ സ്ഥാനത്ത് രാമക്ഷേത്രം നിർമ്മിക്കണമെന്ന ആവശ്യവുമായി എൽ.കെ. അഡ്വാണി 1990-ൽ നടത്തിയ രഥയാത്രയാണ് ഇദ്ദേഹത്തിന്റെ രാഷ്ട്രീയജീവിതത്തിൽ ആദ്യത്തെത്.
ഇതുകൂടാതെ 2011 വരെ അഞ്ച് ദേശീയ യാത്രകൾ കൂടി ഇദ്ദേഹം നടത്തുകയുണ്ടായി.
രാമരഥയാത്ര എന്നാണ് ഇദ്ദേഹത്തിന്റെ ആദ്യത്തെ രഥയാത്ര അറിയപ്പെടുന്നത്.
1990 സെപ്തംബർ 25ന് തുടങ്ങി ഒക്ടോബർ 30ന് അയോധ്യയിൽ അവസാനിക്കുക എന്ന ലക്ഷ്യവുമായാണ് ഈ യാത്ര ആസൂത്രണം ചെയ്യപ്പെട്ടത്.
സോമനാഥക്ഷേത്രത്തിൽ നിന്നായിരുന്നു ഈ യാത്ര തുടങ്ങിയത്.
ഒക്റ്റോബർ 23-ന് ബിഹാറിൽ സമസ്തിപൂർ എന്ന സ്ഥലത്തുവച്ച് വച്ച് എൽ.കെ. അഡ്വാണി അറസ്റ്റ് ചെയ്യപ്പെട്ടതോടെയാണ് യാത്ര അവസാനിച്ചത്.
ആദ്യം അഡ്വാണി പദയാത്രനടത്താനാണ് ഉദ്ദേശിച്ചിരുന്നതെങ്കിലും പ്രമോദ് മഹാജനാണ് ഇതിനുപകരം രഥയാത്ര നടത്താനുള്ള ആശയം നൽകിയത്.
1992 സെപ്റ്റംബർ 6-ന് അയോദ്ധ്യയിലെ തർക്കഭൂമിയിലുണ്ടായിരുന്ന ബാബറി മസ്ജിദ് പൊളിക്കപ്പെട്ടത് ഈ യാത്രയുടെ അനന്തരഫലങ്ങളിലൊന്നായിരുന്നു.
യാത്രയോടൊപ്പം രാജ്യത്തിന്റെ പല ഭാഗത്തും വർഗീയകലാപങ്ങളുണ്ടായി.
ഗുജറാത്ത് , കർണാടക , ഉത്തർ പ്രദേശ് , ആന്ധ്രാപ്രദേശ് എന്നിവിടങ്ങളിൽ യാത്രയോടനുബന്ധിച്ച് വർഗ്ഗീയകലാപങ്ങൾ നടന്നിരുന്നു.
564 ആൾക്കാരെങ്കിലും ഇതോടനുബന്ധിച്ചുനടന്ന വർഗ്ഗീയകലാപങ്ങളിൽ മരിക്കുകയുണ്ടായി.
അഡ്വാണി നേതൃത്വം കൊടുത്ത യാത്രകൾ
ഇതുൾപ്പെടെ 2011 വരെ അദ്ദേഹം ആറ് ദേശീയ യാത്രകൾക്ക് നേതൃത്വം നൽകി.
രാംരഥയാത്ര - 1990 സെപ്തംബർ 25 -  ഒക്റ്റോബർ 23 ജനാദേശ് യാത്ര - 1993 സെപ്റ്റംബർ 11 - 25 സ്വർണ്ണജയന്തി രഥയാത്ര - 1997 മെയ് 18 - ജൂലൈ 15 ഭാരത് ഉദയ് യാത്ര - 2004 മാർച്ച് 10 - 25 ഭാരത് സുരക്ഷാ യാത്ര - 2006 ഏപ്രിൽ 6 - മെയ് 10 ജന ചേതനാ യാത്ര - 2011 ഒക്ടോബർ 11 - നവംബർ 20 അവലംബം
എസ്.എൻ.ഡി.പി. യോഗം ഇംഗ്ലീഷ് വിലാസം https://ml.wikipedia.org/wiki/Sree_Narayana_Dharma_Paripalana ഈ ഫലകം കേരള നവോത്ഥാനത്തെ വിവരിക്കുന്നു കേരള നവോത്ഥാനം ചരിത്രം
ശ്രീനാരാ‍യണ ധർമ്മ പരിപാലന യോഗം എന്നതിന്റെ ചുരുക്കെഴുത്താണ്‌ എസ്.എൻ.ഡി.പി. യോഗം (SNDP Yogam) .
കേരളത്തിന്റെ നവോത്ഥാനത്തിൽ പ്രധാന പങ്ക് വഹിച്ച ശ്രീനാരാ‍യണ ധർമ്മ പരിപാലന യോഗം 1903 മെയ് 15-ന് കമ്പനി നിയമപ്രകാരം രജിസ്റ്റർ ചെയ്തു.
ശ്രീനാരായണഗുരുദേവൻ യോഗത്തിന്റെ ആദ്യ അദ്ധ്യക്ഷനും മഹാകവി കുമാരനാശാൻ ആദ്യ സെക്രട്ടറിയും ആയിരുന്നു.
നിലവിൽ കേരളത്തിന്റെ സാമൂഹിക ജീവിതത്തിലും  രാഷ്ട്രീയത്തിലും നിർണ്ണായക സ്വാധീനം ചെലുത്താൻ കഴിവുള്ള പ്രബലവും ശക്തവുമായ ഒരു സംഘടനയാണ് എസ്.എൻ.ഡി.പി. ആരംഭം
ഒരു വലിയ സംഘടന രൂപവത്കരിച്ച് ശക്തിയായ ഒരു പ്രക്ഷോഭം തുടങ്ങാൻ വേണ്ടി ‘ ഈഴവ മഹാജനസഭ ’ എന്ന പേരിൽ ഒരു സംഘടന തുടങ്ങുവാൻ ഡോ. പല്പു തീരുമാനിച്ചു.
അതിലേക്ക് ആവശ്യമായ നിയമാവലി രൂപപ്പെടുത്തി തങ്കശ്ശേരിയിൽ നിന്നും പുറപ്പെടുന്ന ‘ മലയാളി ’ പത്രത്തിൽ അദ്ദേഹം പ്രസിദ്ധപ്പെടുത്തി.
മയ്യനാട് , പരവൂർ മുതലായ പ്രദേശങ്ങളിൽ ഡോ. പല്പുവും അദ്ദേഹത്തിന്റെ സ്നേഹിതരും ചില യോഗങ്ങൾ വിളിച്ചു കൂട്ടിയെങ്കിലും അവയൊന്നും ഫലപ്രാപ്തിയിലെത്തിയില്ല.
അതിന്റെ ഭരണത്തിനും മറ്റ് ഉത്തരവാദിത്തങ്ങൾക്കുമായി ഒരു “ വാവൂട്ട് യോഗം ” നന്നായി പ്രവർത്തിക്കുന്നതായി ഡോ. പല്പു മനസ്സിലാ‍ക്കി.
യോഗം രുപീകരണം
ശ്രീനാരായണ ഗുരുവിന്റെ ആദർശങ്ങൾ പ്രചരിപ്പിക്കുക, അവശ സമുദായങ്ങളെ സാമൂ‍ഹികവും ആത്മീയവുമായ പുരോഗതിയിലേക്ക് നയിക്കുക, സന്യാസമഠങ്ങളും വിദ്യാഭാസ സ്ഥാപനങ്ങളും സ്ഥാപിക്കുക, തുടങ്ങിയവയായിരുന്നു യോഗത്തിന്റെ മുഖ്യ ലക്ഷ്യങ്ങൾ.
ഡോ. പല്പു ശ്രീനാരായണ ഗുരുവിന്റെ സന്ദേശങ്ങൾ പ്രചരിപ്പിച്ചു.
ഈ പ്രവർത്തനങ്ങളുടെയും പല പല നിവേദനങ്ങളുടെയും ഫലമായി പല സർക്കാർ വിദ്യാലയങ്ങളും അവശ സമുദായങ്ങൾക്ക് തുറന്നുകൊടുക്കപ്പെട്ടു.
മഹാകവി എം.കുമാരനാശാന്റെ നേതൃത്വം എസ്.എൻ.ഡി.പി യോഗം സെക്രട്ടറി പദം
യോഗത്തിന്റെ സംഘടനാപരമായ ചുമതലകൾ അർപ്പിക്കാൻ ശ്രീനാരായണഗുരു തിരഞ്ഞെടുത്തത് പ്രിയ ശിഷ്യനായ കുമാരനാശാനെ ആയിരുന്നു.
അങ്ങനെ 1903ൽ കുമാരനാശാൻ ആദ്യ യോഗം സെക്രട്ടറിയായി.
ഏതാണ്ട് 16 വർഷക്കാലം അദ്ദേഹം ആ ചുമതല വഹിച്ചു.
1904ൽ അദ്ദേഹം എസ്.എൻ.ഡി.പി യോഗത്തിന്റെ മുഖപത്രമായ “വിവേകോദയം” മാസിക ആരംഭിച്ചു.
എസ്.എൻ.ഡി.പി യോഗം സെക്രട്ടറി എന്ന നിലയ്ക്ക് കേരളത്തിലെ പിന്നോക്കസമുദായങ്ങളുടെ പുരോഗതിക്കുവേണ്ടി കുമാരനാശാൻ വഹിച്ച പങ്ക് നിസ്തുലമാണ്.
സ്വപ്നജീവിയായ കവി അല്ലായിരുന്നു അദ്ദേഹം.
സാമൂഹികയാഥാർത്ഥ്യങ്ങളുമായി നിരന്തരം ഇടപഴകിക്കൊണ്ടും അവയെ മാറ്റിത്തീർക്കാനുള്ള പരിശ്രമങ്ങളിൽ ഏർപ്പെട്ടുകൊണ്ടുമാണ് അദ്ദേഹം ജീവിച്ചത്.
ആശാന്റെ കവിതകൾക്ക് അസാധാരണമായ ശക്തിവിശേഷം പ്രദാനം ചെയ്തത് ഈ സാമൂഹികബോധമാണ്.
1909-ൽ അദ്ദേഹത്തിന്റെകൂടി ശ്രമഫലമായി ഈഴവർക്കു തിരുവിതാംകൂർ നിയമ നിർമ്മാണ സഭയിൽ പ്രാതിനിധ്യം ലഭിച്ചു.
നിയമ സഭയിലെ പ്രസംഗങ്ങൾ പുസ്തകരൂപത്തിൽ പ്രസിദ്ധീകരിക്കപ്പെട്ടിട്ടുണ്ട്.
1919ൽ എൻ. കുമാരൻ യോഗം സെക്രട്ടറിയായി.
അദ്ദേഹത്തിന്റെ കാലത്താൺ ക്ഷേത്രപ്രവേശന പ്രക്ഷോഭം, മദ്യവർജ്ജന പ്രക്ഷോഭം, വൈക്കം സത്യാഗ്രഹം തുടങ്ങിയവയിൽ യോഗം പങ്കെടുത്തത്.
വൈക്കം സത്യാഗ്രഹത്തിന്റെ ഫലമായി ക്ഷേത്രവീഥികളിൽ സഞ്ചരിക്കാൻ അവർണ്ണർക്ക് അനുവാദം ലഭിച്ചു.
ടി.കെ. മാധവന്റെ നേതൃത്വം
ഈ കാലഘട്ടം സംഘടനാഘട്ടമെന്നും പ്രക്ഷോഭഘട്ടമെന്നും അറിയപ്പെടുന്നു.
യോഗത്തെ ഇന്ത്യയിലെ ഏറ്റവും വലിയ സമുദായസംഘടനയാക്കി തീർത്തതും, സാമുദായിക അവശതകൾ പരിഹരിക്കാനുള്ള പ്രക്ഷോഭങ്ങളെ അഖിലേന്ത്യാ തലത്തിൽ ശ്രദ്ധേയമാക്കിയതും അദ്ദേഹത്തിന്റെ നേട്ടങ്ങളാണ്.
സി.കേശവന്റെ നേതൃത്വം
1933ൽ സി. കേശവൻ യോഗം സെക്രട്ടറിയായി.
അദ്ദേഹത്തിന്റെ നേതൃത്വത്തിൽ ഈഴവ-ക്രിസ്ത്യൻ-മുസ്ലിം സമുദായങ്ങൾ ചേർന്ന് നിവർത്തന പ്രക്ഷോഭം ആരംഭിച്ചു.
1935 ജൂൺ 7 ന് കോഴഞ്ചേരിയിൽ ചെയ്ത പ്രസംഗം അദ്ദേഹത്തെ ജയിലിൽ എത്തിച്ചുവെങ്കിലും നിവർത്തന പ്രക്ഷോഭം വൻ വിജയമാ‍യി.
അതിന്റെ ഫലമായി അവർണ്ണർക്ക് ക്ഷേത്രങ്ങളിൽ പ്രവേശിക്കാ‍നുള്ള അനുമതിയും, ഈഴവ-ക്രിസ്ത്യൻ-മുസ്ലിം സമുദായങ്ങൾക്ക് സർക്കാർ സർവീസിൽ സംവരണവും സർക്കാർ അനുവദിച്ചു.
അതോടൊപ്പം സർക്കാർ നിയമനങ്ങൾ നടത്താൻ പബ്ലിക്ക് സർവീസ് കമ്മീഷനും രൂപീകൃതമായി.
അതോടെ എല്ലാ ജാതിക്കാ‍ർക്കും പട്ടാളത്തിലും പ്രവേശനം ലഭിക്കുകയും “നായർ പട്ടാളം” എന്ന പേർ മാറുകയും ചെയ്തു.
ആർ.ശങ്കറും അതിനു ശേഷവും
1947ൽ കൊല്ലത്ത് ശ്രീനാരായണ കോളേജ് സ്ഥാപിച്ചുകൊണ്ട് ഉന്നത വിദ്യാഭ്യാസരംഗത്തെ പ്രവർത്തനങ്ങൾക്ക് തുടക്കം കുറിച്ചു.
നാരായണഗുരു മരണം വരെ പ്രസിഡന്റ് പദവി വഹിച്ചു.
തുടർന്ന് കെ. അയ്യപ്പൻ , എം. ഗോവിന്ദൻ , പി.കെ. വേലായുധൻ , വി.കെ. പണിക്കർ , ഡോ. പി.എൻ. നാരായണൻ , കെ. സുകുമാരൻ , ആർ. ശങ്കർ , വി.ജി. സുകുമാരൻ , കെ.എ. വേലായുധൻ , എ. അച്ചുതൻ , സി.ആർ. കേശവൻ വൈദ്യർ ‍, എം.കെ. രാഘവൻ , കെ. രാഹുലൻ , ജി. പ്രിയദർശൻ , സി.കെ. വിദ്യാസാഗർ , ഡോ.എം.സോമൻ എന്നിവർ യോഗം പ്രസിഡന്റുമാരായിരുന്നു.
യുവജനവിഭാഗവും വനിതാവിഭാഗവും യോഗത്തിനുണ്ട്.
യോഗത്തിന്റെ ഇപ്പഴത്തെ മുഖപത്രം ‘ യോഗനാദം ’ ആണ്.
എസ്.എൻ. ട്രസ്റ്റിനു കീഴിൽ പ്രവർത്തിക്കുന്നവയല്ലാതെ യോഗത്തിന്റേതായി പല വിദ്യാഭ്യാസ സ്ഥാപനങ്ങളുമുണ്ട്.
വിദ്യ കൊണ്ട് പ്രബുദ്ധരാകാനും വ്യവസായം കൊണ്ട് അഭിവൃദ്ധിപ്പെടാനും സംഘടനകൊണ്ട് ശക്തരാകാനും നാരായണഗുരു നൽകിയ ആഹ്വാനം പ്രാവർത്തികമായത് യോഗം വഴി ആയിരുന്നു.
താലികെട്ട് കല്യാണം , പുളികുടി തുടങ്ങിയ അനാചാ‍രങ്ങൾ നിർത്തലാക്കിയതും വിവാഹസമ്പ്രദായം ലളിതമാക്കിയതും ഗുരുവിന്റെ നിർദ്ദേശപ്രകാരം യോഗം പ്രവർത്തിച്ചത് വഴിയാണ്.
കെ. അയ്യപ്പന്റെ നേതൃത്വത്തിലുണ്ടായ ‘ സഹോദര പ്രസ്ഥാനം ’, അയ്യങ്കാളി നേതൃത്വം നൽകിയ ‘ സാധുജനപരിപാലന യോഗം ’, പണ്ഡിറ്റ് കെ.പി. കറുപ്പന്റെ നേതൃത്വത്തിലുണ്ടായ അരയസമുദായ സംഘടന തുടങ്ങിയവയൊക്കെ യോഗം പ്രവർത്തനങ്ങളിൽ നിന്ന് ഉത്തേജനം ഉൽക്കൊണ്ട് രൂപം കൊണ്ടവയാണ്.
ഇതുംകൂടി കാണുക ഹിന്ദുമത ധർമ്മ പരിപാലന സഭ അവലംബം നാരായണഗുരു - സമാഹാരം - പി.കെ. ബാലകൃഷ്ണൻ (1954) ഡൽഹി എസ്.എൻ.ഡി.പി യൂണിയൻ Archived 2007-01-26 at the Wayback Machine .
ശ്രീനാരായണഗുരു ഫോറം സി.കേശവൻ - മൂർക്കോത്ത് കുമാരൻ
അനന്തകൃഷ്ണൻ Ananda Krishnan Ananda Krishnan
മലേഷ്യൻ വ്യവസായിയും മതവിശ്വാസിയുമാണ് ടാറ്റപാനന്ദം അനന്ത കൃഷ്ണൻ( Tamil : த. ஆனந்தகிருஷ்ணன்) (ജനനം: 1 ഏപ്രിൽ 1938).
ഫോർബ്സിൻറെ 2018 വാർഷിക പട്ടികയിൽ പറയുന്ന കണക്കുകളിൽ, മലേഷ്യയിലെ ഏറ്റവും സമ്പന്നരിൽ മൂന്നാമനും ലോകത്തിലെ ഏറ്റവും സമ്പന്നരിൽ 219 സ്ഥാനവും " എ.കെ " എന്ന വിളിപ്പേരുള്ള ഇദ്ദേഹം നേടി.
മലേഷ്യയിലെ ക്വാലലംപൂരിൽ പ്രൈബബീൽഡിലെ തമിഴ് കുടുംബത്തിൽ 1938 ലാണ് അനന്ത കൃഷ്ണൻ ജനിച്ചത്.
അദ്ദേഹത്തിന്റെ പൂർവ്വികർ ശ്രീലങ്കയിൽ നിന്നുള്ളവരാണ്.
പ്രക്ഫീൽഡിലെ വിവേകാനന്ദൻ സ്കൂൾ വിദ്യാഭ്യാസത്തിൽ സ്കൂൾ വിദ്യാഭ്യാസം ലഭിച്ചു.
അദ്ദേഹം ക്വാലാലമ്പൂരിൽ വിക്ടോറിയ കോളേജിൽ ഹൈസ്കൂൾ പഠിച്ചു.
പിന്നീട് അദ്ദേഹം കോമൺവെൽത്ത് ഓഫ് നേഷൻസിന്റെ കൊളംബോ പ്രോഗ്രാമിന്റെ കീഴിലുള്ള പൊളിറ്റിക്കൽ സയൻസിലെ ബാച്ചിലർ ഓഫ് സയൻസ് മെൽബണിൽ പഠിച്ചു.1964 ൽ ബിരുദം നേടി.
അമേരിക്കയിലെ ഹാർവാർഡ് സർവകലാശാലയിൽ നിന്ന് അദ്ദേഹം ഒരു ബിസിനസ് ബിരുദാനന്തര ബിരുദം സമ്പാദിച്ചു ബിസിനസ്
മലേഷ്യൻ മാക്സിസ് കമ്മ്യൂണിക്കേഷൻസ്, ഇന്ത്യൻ എയർസെൽ എന്നിവരുടെ മുഖ്യ പങ്കാളിയാണ് ഇദ്ദേഹം
അനന്ത ക്യഷ്ണന് രണ്ട് പെൺമക്കളും ഒരു തേർവാഡാ ബുദ്ധമത സന്യാസിയായ അജഹാൻ സിരിപാന്യോ എന്നൊരു മകനും ഉണ്ട്.
മലേഷ്യൻ കൺസൾട്ടൻസി എം.ഐ.എ. ഹോൾഡിംഗ്സ് എസ്.ഡി.എൻ ഭിൻസാണ് കൃഷ്ണന്റെ ആദ്യ സംരംഭകത്വം.
അദ്ദേഹം എക്സ്ചില്ലോ ട്രേഡിങ്ങാണ് സ്ഥാപിച്ചത്.
പിന്നീട് അദ്ദേഹം ചൂതാട്ടത്തിനിറങ്ങി (മലേഷ്യയിൽ).
1990 കളുടെ ആദ്യത്തിൽ അദ്ദേഹം മൾട്ടിമീഡിയ മേഖലയിലേക്ക് തിരിഞ്ഞു.
നിലവിൽ, മീഡിയ(ആസ്ട്രോ, ജോൺസ്റ്റൺ പ്രസ് പ്ലസ്), ഉപഗ്രഹം (മീസാറ്റ്, എസ്.ഇ.എസ്), എണ്ണ, ഗ്യാസ് (ബമി ആമ്മാദ, പെക്സോ), ടെലികമ്യൂണിക്കേഷൻസ് (മാക്സിസ്, എയർസെൽ, ആക്സിസ്, ശ്രീലങ്ക ടെലികോം) എന്നിവയിൽ അദ്ദേഹം ബിസിനസ്സ് ചെയ്യുന്നു.
ഊർജ്ജ ഉത്പാദന (പവേറ്റേക്), ഗെയിമിംഗ് (പാൻ മലേഷ്യൻ പൂൾസ്), വിനോദപരിപാടികൾ (ഉഷ്ണമേഖലാ ദ്വീപുകൾ, ടി.ജി.വി. സിനിമാസ്), സ്വത്ത് (67% മാക്സിസ് ടവർ തുടങ്ങിയവ) എന്നിവയിൽ അദ്ദേഹത്തിന്റെ കീഴിലുള്ള തനാസ് പബ്ളിക് ലിമിറ്റഡ് കമ്പനിയാണ് ഓഹരികൾ സ്വന്തമാക്കിയത്.
മൾട്ടിമീഡിയ
1980 കളുടെ മധ്യത്തിൽ ബോബ് ഗെൽഡോവുമായി ലൈവ് എയ്ഡ് സംഗീതക്കച്ചേരി സംഘടിപ്പിക്കാൻ സഹായിച്ചുകൊണ്ട് മൾട്ടിമീഡിയ രംഗത്ത് ഇദ്ദേഹം കടന്ന് വരുന്നത്.
1990 കളുടെ ആരംഭത്തിൽ അദ്ദേഹം ഒരു മൾട്ടിമീഡിയ സാമ്രാജ്യം കെട്ടിപ്പടുക്കുകയുണ്ടായി, ഇപ്പോൾ രണ്ട് ടെലികമ്യൂണിക്കേഷൻ കമ്പനികൾ - മാക്സിസ് കമ്മ്യൂണിക്കേഷൻസ്, മീസാറ്റ് ബ്രോഡ്കാസ്റ്റ് നെറ്റ്വർക്ക് സിസ്റ്റങ്ങൾ, എസ്.ഇ.
എസ് വേൾഡ് സ്കൈസ് എന്നിവ ഉൾപ്പെടുന്നു, കൂടാതെ മൂന്ന്സാറ്റലൈറ്റ് ഉപഗ്രഹങ്ങളും ഇദ്ദേഹത്തിന്റെ പേരിലുണ്ട്.
ബ്രിട്ടീഷ് ടെലികോം, ബെൽഗകോം, ഒറുഞ്ചു, ഓറഞ്ച് എസ്.എ., റോയൽ കെപിഎൻ എൻവി എന്നീ കമ്പനികൾക്ക് 1,080 ദശലക്ഷം ഡോളറിൻറെ 70 ശതമാനം ഓഹരികൾ സ്വന്തമാക്കുന്നതിലൂടെ രാജ്യത്തിലെ ഏറ്റവും വലിയ സെല്ലുലാർ ഫോൺ കമ്പനിയായ മാക്സിസ് കമ്മ്യൂണിക്കേഷൻസിന്റെ 46 ശതമാനം വാങ്ങുകയും ചെയ്തു.